Týždeň slovenských knižníc vo vranovskej knižnici

Kvalitná literatúra je studnicou nášho duševného zdravia. Knihy sú v dnešnej záplave priemernej televíznej kultúry ako voda v púšti. Používajme ich ako terapiu – pre naše telo 
a dušu. starostlivo si vyberajme, čo čítame, ale čítajme.

Prvý jarný mesiac marec  sa nám už akosi automaticky spája knihou, čítaním, knižnicou a aj tento rok je v našej knižnici spätý s celoslovenským podujatím Týždňom slovenských knižníc s mottom Knižnice pre všetkých, ktorý vyhlasuje Slovenská asociácia knižníc a Spolok slovenských spisovateľov. Patrí k tradícii, že v marci prichádzajú do vranovskej knižnice autori, spisovatelia, historici, ktorí tu prezentujú svoje knihy a svoje diela. Minulý týždeň sa uskutočnilo stretnutie so spisovateľkou, speváčkou, lekárkou  Marcelou Laiferovou, mládeži sa predstavil spisovateľ a prekladateľ Juraj Šebesta a tí, ktorí chcú pestovať svoju pamäť, sa stretli s trénerkou pamäti Mgr. Dankou Petrufovou. Týždeň uzavrel Deň ľudovej rozprávky z Dobšinského truhlice s jeho zvykmi a tradíciami. Záverom bol celoslovenský test o vedomostiach o Dobšinskom.
Čo pre Vás pripravila Hornozemplínska knižnica vo Vranove nad Topľou počas Týždňa slovenských knižníc 18. - 24. marca 2013?
V pondelok 18.3.2013 o 10,00 hod. otvoríme vo vranovskej knižnici Týždeň slovenských knižníc  a slávnostne zapíšeme  do knižnice prvákov zo ZŠ Sídlisko II.  
V utorok 19. 3. 2013 o 10,00 hod. bude pripravené podujatie so zástupcami Parlamentnej knižnice  NR SR a budú prezentovať informácie o Národnej rade pre občanov. 
Zároveň slávnostne zapíšeme za čitateľov knižnice prvákov zo ZŠ Sídlisko Juh. 
V tento deň slávnostne ukončíme stretnutia pre seniorov, ktorí sa naučili surfovať na internete a pracovať s PC.  Deťom ponúkame na oddelení pre deti  popoludní od 13, 30 hod. výtvarné tvorivé dielne. Pozývame všetky deti, ktoré chcú príjemne stráviť popoludňajší čas.
V stredu 20.3.2013 o 10,00 hod.  slávnostne zapíšeme  do knižnice prvákov zo ZŠ Bernolákova. Popoludní o 16, 00 hod   bude stretnutie so spisovateľkou a herečkou Milkou Zimkovou a slovenskou spisovateľkou a novinárkou Gabrielou Rothmayerovou pre širokú verejnosť o ich spoločnej knihe DVE V JEDNOM. 
Štvrtok 21.3.2013 o 10.00 hod.  sa žiaci základných škôl stretnú s lekárkou MUDr. Janou Jenčovou, ktorá im priblíži svoje poslanie a zážitky z misií v Afrike.
V ten stý deň o 16.00 hod. je naplánované stretnutie Vranovčanov a tých, ktorí si obľúbili stretnutia  k histórii vranovských ulíc s Mgr. Cyrilom Melničákom. Témou ôsmej prezentácie budú dejiny pôvodného slovenského kostola vo Vranove.
V stredu 20.3.2013 o 10,00 hod.  slávnostne zapíšeme  do knižnice prvákov zo ZŠ Lúčna a Cirkevnej spojenej školy. O 14.00 hod. bude pre deti pripravené zážitkové dramatizované čítanie Čarodejná metla s Elenkou Kladnou.
Pre návštevníkov Hornozemplínskej knižnice  pripravujeme  tradičné knižničné aktivity  ako je  burza kníh (každý deň, kniha za 0,10 centov), zápisné za 10  centov, X box pre deti a ďalšie príjemné prekvapenia.
Od 18.3 sa uskutoční Prieskum  spokojnosti čitateľov so službami knižnice.
Tešíme sa na všetkých čitateľov a návštevníkov, ktorí zavítajú do knižnice a využijú literatúru ako terapiu pre telo i dušu.
[ea, bo]